304 Fr. Meinert. 
(Pl. 2, Fig. 9 b), maa betragtes som den af mig før omtalte 
lemmeløse Metamer. Hvor skuffende pharyngeale Dannelser- 
kunne faa Udseende af et Par Kæber, har allerede Schiødte 
vist i Danmarks Eleutherata; man betragte blot hans Billeder 
af Bitungerne (Paraglossæ) hos en Dytiscus marginalis Imag., 
Tab. XXI, Fig. g og h, I det hele taget forekommer det mig, 
at Dr. Hansen sætter en altfor nøje Forbindelse mellem Cru- 
staceer og Insekter og lægger altfor megen Vægt' paa visse lavt 
staaende Insekters Mandibel-Bygning, hvor der virkeligt findes 
et crustaceagtigt Træk, som jeg allerede saa tidligt som 1865 
har gjort opmærksom paa"). 
Vi saa altsaa før, hvorledes Embryologerne vare enige i at 
fremstille Anlæget af de tre Par Munddele i den een Gang 
antagne Orden, hvilken Orden saa gennem hele Udviklingen skulde 
bevares af disse Organer. Med Hensyn til Mandibler og Maxiller 
er jeg ogsaa ganske enig med dem, idet jeg mener, at disse 
Munddele hos alle Ordener, med Undtagelse af Hemipterernes, 
snart blive saa karakteristiske, at der ikke kan rejses Tvivl om 
Identiteten af dem paa de forskellige Udviklingsstadier. Men 
anderledes forholder det sig med Labium og dens Labialpalper; 
thi medens disse hos Insekter med ufuldstændig Forvandling 
ikke volde Vanskeligheder, er der hos de øvrige Insekter visse 
Forskelligheder mellem den nyanlagte eller unge Labium og 
samme i Slutningen af Embryonaludviklingen, saaledes som den 
gaar over i Larven. Dog hertil ville vi komme tilbage under 
Fremstillingen af Udviklingen hos Embryonet af Hydrocharis 
caraboides. 
Mod at antage Identiteten af Labium og Labialpalper hos 
det unge og det voxne Embryo af Insekter med fuldkommen 
Forvandling stod, som nys forklaret, ikke blot Forskellen i 
Bygning men endnu, mere, saaledes som jeg har fremhævet i 
Begyndelsen af denne Afhandling, den ændrede Rækkefølge af 
1) Campodeæ: en Familie af Thysanurernes Orden, Nat. Tidsskr. 3 R. 3 B. 
1864—65, p. 403. 
